Det er organisationen BlazeAid, der driver 15 lejre i det sydøstlige Australien, som har inviteret de danske brandmænd til at hjælpe.

Fire nye danske brandfolk bliver tirsdag sendt af sted til Australien, der de seneste uger har været hårdt ramt af massive skovbrande.

De fire danske brandmænd bliver sendt ned til samme område i det sydlige Australien, hvor fem udsendte danskere i forvejen befinder sig.

Det skiver Firefighter Assistance Denmark i en pressemeddelelse.

Søren Elkrog er en af de fem danske brandfolk, der torsdag i sidste uge tog turen til Australien for at hjælpe.

Og allerede mandag kan gruppen melde, at deres tilstedeværelse i området har været nyttig.

Hold 1 foreviget efter weekendens bestræbelser. Foto: Firefighter Assistance Denmark

Tordenstorm med kæmpehagl

I pressemeddelelsen fortæller Søren Elkrog, at det varme vejr, Australien har været plaget af, for en stund var erstattet af en tordenstorm med hagl på størrelse med tennisbolde, da den danske gruppe af frivillige brandmænd var på vej fra stranden.

Da gruppen ankom til den nærmeste by, slog lynet ned i et gigantisk træ og direkte ned i et hus. De danske brandmænd hoppede straks ud af deres bil, da de kunne høre skrig inde fra huset.

- Vi finder to personer derinde, hvor den ene er yderst ramt og desværre kommer til at mangle sin højre arm. Pludselig er der brandbiler, ambulancer og deres form for beredskabsstyrelse samt en helikopter. Brand og redning og politi er meget stolte over vores hurtige indsats, og vi er blevet inviteret til deres brandstation for at få en kold øl og et kæmpe tak. Jeg må indrømme, at jeg er så stolt af de drenge, der er med hernede. Vi gør en forskel, skriver Søren Elkrog i pressemeddelelsen.

Ifølge The Guardian blev der slået alarm mere end tusinde gange hen over weekenden. Ofte fordi der enten var tale om ødelæggelser på bygninger eller oversvømmelser som følge af nedbørsmængder, der blev målt til mellem 100 til 180 millimeter på halvanden time søndag formiddag lokal tid.

Canberra var en af de byer, som fik hagl i weekenden. Foto: Ying Tan / Ritzau Scanpix

I delstaten Victoria melder Bureau of Meteorology (BOM) om både torden og massive regnskyl afløst af storme. Søndag ramte byger af kæmpehagl Victoria med en lyd "som en flippermaskine", som det lyder en udtalelse fra BOM.

Today's storm had a gust of 117kmh at the airport and hail to 5cm. There is a slight chance of further storms tonight. Latest weather forecast and warnings here: https://t.co/ZNp1OU4wx6 pic.twitter.com/OgbHb81Nsv — Bureau of Meteorology Australian Capital Territory (@BOM_ACT) January 20, 2020

Takkede nej i første omgang

De australske myndigheder takkede i første omgang nej til officiel dansk hjælp til kampen mod landets voldsomme brande.

Beredskabsstyrelsen havde ellers tilbudt at sende 50 brandmænd af sted som et dansk bidrag til at bekæmpe naturbrandene.

Det er organisationen BlazeAid, der driver 15 lejre i det sydøstlige Australien, som har inviteret de danske brandmænd til det brandhærgede område.

Det er donationer, der gør, at de danske brandmænd kan rejse derhen.